**Tantárgyi tematika és félévi követelményrendszer**

**Vállalati esettanulmányok (RKG1205L)**

**Levelező tagozat**

**Közgazdász-tanár képzés (4 féléves, kereskedelem-marketing szakirány)**

**Féléves tematika**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. Életciklus elméletek.

A vállalati növekedés meghatározó tényezői, a vállalat finanszírozási feladatai az egyes ciklusokban. Vállalkozások működésének alapvető funkciói. Az esettanulmányok feldolgozása, a hatásos esettanulmány jellemzői. Az esettanulmány írásának céljai, a felhasznált információk forrásainak átbeszélése. Az esettanulmány tartalmi és formai szempontrendszerének ismertetése.

1. *konzultáció*: A vállalkozás tevékenységi rendszerének megismerése. Az egyes esettanulmányok megvitatása stratégiai témakörben, üzleti tervezés témában, piaci versenyről. Esettanulmány kereskedelmi témában, innovációs megközelítésben, logisztikai folyamatokkal, tevékenységgel kapcsolatos elemzésben, emberierőforrás-gazdálkodás témájában, vállalati fenntarthatóság, CSR megközelítésében. Aktuálisan vizsgálható témaként a válságba került vállalkozások helyzetének elemzése.

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

A félév során a kiadott szempontoknak és feltételeknek megfelelően Esttanulmány kerül megírásra és leadásra. A gyakorlati jegyek kihirdetésére, pótlási lehetőségek ismertetésére ezt követően kerül sor.

***A félévközi ellenőrzések követelményei:***

A tanulmány 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet az Esettanulmány érdemjegye határozza meg. Amennyiben az elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2023. február 07.

Gál Zsuzsa

Nyíregyházi Egyetem

Gazdálkodástudományi Intézet